### **RÁMCOVÁ DOHODA**

uzatvorená podľa príslušných ustanovení § 409 a nasl. zákona č. 513/1991 Zb.

Obchodného zákonníka v znení neskorších predpisov

Obchodné meno:

Sídlo:

IČO:

DIČ:

IČ DPH:

Číslo účtu:

Bankové spojenie:

Zapísaný:

Konajúci:

tel./fax/email:

(ďalej len „**predávajúci**“)

**a**

Obchodné meno: **Bytový podnik mesta Košice, s.r.o.**

Sídlo: **Južné nábrežie č. 13, PSČ 042 19 Košice**

IČO: 44  518 684

IČ DPH: SK 2022722075

Číslo účtu: 3072566955/0200

Bankové spojenie: VÚB a.s.

IBAN VÚB, a.s.: SK 51 0200 0000 0030 7256 6955

Zapísaný: Obchodný register Okresného súdu Košice I, oddiel: Sro, vložka číslo: 22846/V

Konajúci:  **Ing. Peter Vrábel, PhD. konateľ spoločnosti**

tel./fax: + 421 55 7871 301, fax: + 421 55 6782392

(ďalej len „**kupujúci**“)

(ďalej jednotlivo aj „ **zmluvná strana**“, ďalej spoločne aj „ **zmluvné strany**“)

# **ČLÁNOK I**

# **ÚVODNÉ USTANOVENIA**

**1.1.** Zmluvné strany uzatvárajú túto rámcovú dohodu, predmetom ktorej je dodávka tovaru na zákazku: **„ Nákup a dodávka elektroinštalačného materiálu pre potreby BPMK, s.r.o.“** - pre účely kupujúceho v súlade s obsahom tejto rámcovej dohody a v súlade s Výzvou na predloženie ponuky v rámci postupu verejného obstarávania podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a ponukou predávajúceho doručenou kupujúcemu dňa ............ 2021.

**1.2.** Zmluvné strany spoločne aj jednotlivo vyhlasujú, že pri plnení svojich povinností podľa tejto rámcovej dohody budú konať v zmysle zásady dobrej viery a pravidiel poctivého obchodného styku, ich práva a povinnosti obsiahnuté v tejto dohode sú vzájomné, vyvážené a korešpondujúce. Zmluvné strany ďalej vyhlasujú, že túto dohodu uzatvárajú v dobrej vôli a vylučujú úmysel poškodiť akékoľvek práva tretích osôb.

**1.3.** Zmluvné strany sa dohodli, že v prípade akéhokoľvek sporu medzi nimi budú tento riešiť v prvom rade vzájomnými rokovaniami za účelom dosiahnutia spoločnej dohody. Pokiaľ zmluvné strany nedospejú aj napriek vzájomnej snahe k dohode a vyčerpajú všetky možnosti mimosúdneho

vyriešenia sporu, je ktorákoľvek zmluvná strana oprávnená domáhať sa svojich práv návrhom na príslušný súd.

# **ČLÁNOK II**

**PREDMET A ÚČEL RÁMCOVEJ DOHODY**

**2.1.** Predávajúci sa za podmienok dohodnutých v tejto rámcovej dohode (v ďalšom texte len “dohoda“) zaväzuje dodať kupujúcemu dohodnutý tovar v požadovanom počte na základe čiastkových objednávok kupujúceho a previesť na kupujúceho vlastnícke právo k  tovaru.

**2.2.** Kupujúci sa zaväzuje za podmienok dohodnutých v tejto dohode prevziať tovar a zaplatiť predávajúcemu kúpnu cenu za tovar.

**2.3.** Tovarom sa pre účely tejto dohody rozumie – dodávka tovaru uvedeného v prílohe č.1 dohody, prípadne iných materiálov podľa potrieb objednávateľa.

**2.4.** Predávajúci sa zaväzuje v súlade s touto dohodou dodať kupujúcemu tovar s dokladmi, ktoré sú potrebné na prevzatie a užívanie tovaru na základe objednávky kupujúceho. Kupujúci je oprávnený za podmienok dohodnutých v tejto dohode vystavovať objednávky, ktorých predmetom bude dodávka tovaru uvedeného v **Prílohe č. 1 vrátane dopravy**, prípadne aj iný materiál alebo tovar, ktorý je v minimálne rovnakej akosti, rovnakého druhu, určeného na rovnaké použitie v rovnakej alebo nižšej cene ako tovar uvedený v Prílohe č. 1 vrátane dopravy.

Príloha č. 1 tvorí neoddeliteľnú súčasť tejto dohody.

2.4.1 Kupujúci je povinný v objednávke uviesť:

 - identifikačné údaje kupujúceho v súlade s výpisom z Obchodného registra

 - presnú špecifikáciu požadovaného tovaru

 - množstvo požadovaného tovaru

 - miesto dodania.

2.4.2 Predávajúci sa zaväzuje akceptovať, že právo požadovať uzatvorenie objednávky má len kupujúci.

# **ČLÁNOK III**

**KÚPNA CENA, PLATOBNÉ PODMIENKY**

**3.1.** Cena jednotlivých položiek tovaru, ktoré tvoria predmet dodávky podľa tejto dohody je bližšie špecifikovaná v **Prílohe č. 1 vrátane dopravy** tejto dohody spôsobom ( €/ za ks požadovaný počet jednotlivých položiek ) bez DPH, jednotková cena v Eur bez DPH, celková jednotková cena spolu za MJ v Eur bez DPH.

**3.2.** Kupujúci je povinný zaplatiť cenu za dodaný tovar na základe faktúry vystavenej predávajúcim a doručenej kupujúcemu ku dňu odovzdania a prevzatia tovaru. Súčasťou faktúry bude aj dodací list predávajúceho, ktorý bude obsahovať počet jednotlivých položiek dodaného tovaru. Faktúra musí mať všetky náležitosti daňového dokladu v súlade s príslušnými právnymi predpismi. Splatnosť každej faktúry je **60 dní** odo dňa doručenia faktúry kupujúcemu, pokiaľ nebude na faktúre uvedený neskorší termín splatnosti.

 Cenu tovaru za jednotlivé položky je možné meniť len:

 a) ak dôjde v dôsledku zmien zákonných podmienok pre výpočet DPH alebo

 b) po vzájomnej písomnej dohode podpísanej oboma zmluvnými stranami, ktorá bude tvoriť dodatok k dohode s účinnosťou uvedenou v tomto dodatku.

**3.3.** Kupujúci je povinný zaplatiť cenu dodaného tovaru bezhotovostne, prevodom zodpovedajúcej peňažnej sumy na účet predávajúceho uvedený v záhlaví tejto dohody. Za deň splnenia peňažného záväzku kupujúceho sa považuje deň pripísania zodpovedajúcej peňažnej sumy na účet predávajúceho. Kupujúci nebude poskytovať preddavky a zálohy na plnenie dohody.

**3.4.** Zmluvné strany sa dohodli, že v prípade omeškania kupujúceho so zaplatením faktúry je predávajúci oprávnený požadovať od kupujúceho úroky z omeškania vo výške 0,05% z peňažnej sumy, so zaplatením ktorej  je kupujúci v omeškaní, a to za každý deň omeškania.

# **ČLÁNOK IV**

**DOBA PLATNOSTI DOHODY**

* 1. **4.1.** Táto dohoda sa uzatvára na dobu **určitú t.j.** **12 mesiacov respektíve** **do vyčerpania finančného limitu vo výške 69 999,00 eur bez DPH**, podľa toho, ktorá z týchto skutočností nastane skôr. V prípade, ak dôjde k naplneniu finančného objemu zodpovedajúcemu tejto zákazke skôr ako uplynie doba uvedená v predchádzajúcej vete, kupujúci bude o tejto skutočnosti písomne informovať predávajúceho.
	2. **4.2.** Táto dohoda zaniká uplynutím doby na ktorú bola dojednaná, alebo písomnou dohodou zmluvných strán, alebo výpoveďou alebo odstúpením od tejto dohody. Výpovedná lehota je 1 mesačná, a začína plynúť 1 dňom mesiaca nasledujúceho po doručení výpovede. Odstúpiť od tejto rámcovej zmluvy je možné len v prípadoch podľa tejto zmluvy. Odstúpenie musí byť písomné a doručené druhej zmluvnej strane, inak je neplatné. Odstúpenie je účinné dňom jeho písomného doručenia druhej zmluvnej strane.

# **ČLÁNOK V**

**DODACIE PODMIENKY**

**5.1.** Miestom dodania tovaru je **Bytový podnik mesta Košice, s.r.o., Južné nábrežie č.13, Košice sklad MTZ.**

**5.2.** Predávajúci sa zaväzuje dodať tovar kupujúcemu v požadovanom množstve a zodpovedajúcej kvalite na miesto dodania (5.1.) podľa objednávky **do 5 pracovných dní.** Zmluvné strany sa dohodli, že kupujúci má právo požadovať dodanie tovaru na miesto dodania aj postupne v čiastkových množstvách (z celkového množstva danej objednávky) podľa svojich operatívnych požiadaviek. Dodanie čiastočného množstva tovaru predávajúci zabezpečí taktiež v lehote do 5 pracovných dní.

Kontaktná osoba pre operatívne určenie čiastočného množstva tovaru, ktorý sa dodá postupne a čiastočne z celej objednávky, je uvedená v bode 7.2. – pre splnenie povinnosti dodať tovar v čiastkových množstvách postačuje telefonické, resp. e-mailové upresnenie.

**5.3.** Kupujúci bude počas platnosti tejto dohody zodpovedný za písomné doručenie objednávky predávajúcemu. Kupujúci bude vystavovať objednávku na kúpu tovaru s presnou špecifikáciou tovaru a jeho množstva podľa svojich potrieb. Objednávka musí byť podpísaná oprávnenou osobou, datovaná a doručená predávajúcemu (osobne alebo mailom).

**5.4.** O odovzdaní a prevzatí tovaru podpíšu zmluvné strany písomný preberací protokol, ktorým sa pre účely tejto dohody považuje dodací list predávajúceho.

**5.5.** Kupujúci nadobudne vlastnícke právo k tovaru dňom jeho úplného zaplatenia predávajúcemu na základe faktúry vystavenej predávajúcim.

**5.6.** Nebezpečenstvo škody na tovare prechádza na kupujúceho okamihom jeho protokolárneho odovzdania a prevzatia.

**5.7.** V prípade, že hrozí, že predávajúci nedodá objednaný tovar v dohodnutej lehote a v dohodnutom počte je predávajúci povinný o tejto skutočnosti písomne informovať kupujúceho bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň dodania tovaru.

**5.8.** Zmluvné strany sa dohodli, že v prípade omeškania predávajúceho s dodaním tovaru podľa tejto zmluvy, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z hodnoty nedodaného tovaru, s ktorým je predávajúcim v omeškaní, a to za každý deň omeškania.

# **ČLÁNOK VI**

**ZODPOVEDNOSŤ ZA VADY TOVARU**

**6.1.** Predávajúci dodá tovar s vlastnosťami tak, ako sú dojednané v tejto dohode, bude zodpovedať kvalitatívnym požiadavkám stanoveným touto dohodou, platnými všeobecne záväznými predpismi a technickými štandardmi používanými v danom odvetví.

**6.2.** Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na Kupujúceho v zmysle tejto dohody, a to aj v prípade, keď sa vada stane zjavnou až po tomto okamihu. Predávajúci zodpovedá takisto za vadu, ktorá vznikne na tovare aj po okamihu uvedenom v predchádzajúcej vete, ak táto vada vznikne v dôsledku porušenia povinností Predávajúceho v zmysle tejto dohody. Predávajúci sa zodpovednosti za vadu tovaru zbaví, len pokiaľ preukáže, že ju nespôsobil.

**6.3.** Záručná doba za akosť tovaru začína plynúť odo dňa protokolárneho prevzatia tovaru kupujúcim a skončí uplynutím **24 mesiacov** odo dňa prevzatia tovaru Kupujúcim.

**6.4.** Ak má dodaný tovar vady alebo ak taká vada vznikne po jeho odovzdaní a prevzatí je kupujúci povinný uplatniť písomnú reklamáciu bez zbytočného odkladu po tom, čo vadu zistil.

**6.5.** Predávajúci je povinný začať s odstraňovaním vád tovaru na základe oprávnenej reklamácie najneskôr **do 3 dní** odo dňa doručenia písomnej reklamácie kupujúcim. Začatím odstraňovania vád sa pre účely tejto rámcovej zmluvy rozumie prvý úkon predávajúceho smerujúci k odstráneniu vady. Predávajúci sa zaväzuje odstrániť vady tovaru v termíne podľa dohody s kupujúcim.

**6.6.** Na ďalšie práva a povinnosti zmluvných strán vyplývajúce z uplatnenia nároku z vád, neupravené v tejto rámcovej zmluve sa použijú príslušné ustanovenia Obchodného zákonníka v platnom znení.

#### ČLÁNOK VII

**MLČANLIVOSŤ, DORUČOVANIE**

**7.1.** Všetky písomnosti podľa tejto dohody sa doručujú na adresu tak, ako je uvedená v záhlaví tejto rámcovej zmluvy, pokiaľ ktorákoľvek zmluvná strana písomným oznámením doručeným druhej zmluvnej strane neoznámi zmenu adresy. Zmluvné strany sa dohodli, že každá písomnosť sa bude doručovať osobne k rukám oprávnenej osoby alebo poštou ako doporučená zásielka, táto sa považuje za doručenú aj v prípade, ak sa zásielka vráti druhej zmluvnej strane ako nedoručená s poznámkou “adresát nezastihnutý v odbernej lehote“ alebo „adresát neznámy“ alebo „adresát nezastihnutý“, a to dňom podania zásielky na prepravu. Inak sa písomnosť považuje za doručenú, dňom, keď je prevzatá osobne, alebo dvadsiatym dňom po dni, keď bola písomnosť podľa údajov zmluvnej strany daná na poštovú prepravu. V prípade udalosti, ktorá neznesie odklad sa zmluvné strany zaväzujú navzájom informovať prostredníctvom e-mailu na adresy uvedené v tejto dohode. Pre tento prípad sa má zato, že zmluvná strana informovala druhú zmluvnú stranu dňom odoslania e-mailu.

**7.2.** Pre predávajúceho a kupujúceho budú všetky oznámenia doručované alebo oznamované na nižšie uvedené údaje:

adresa:

kontaktné osoby:

e-mail:

adresa: **Bytový podnik mesta Košice, s.r.o.,** so sídlomJužné nábrežie č. 13, PSČ 042 19 Košice, kontaktná osoba: Oľga Sanislová, tel.: +421917880046, bpmk@bpmk.sk, olga.sanislova@bpmk.sk

alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto dohody, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

#### ČLÁNOK VIII

#### ZÁVEREČNÉ USTANOVENIA

**8.1.** Táto dohoda nadobúda platnosť dňom jej podpísania oboma zmluvnými stranami a účinnosť dňom po dni jej zverejnenia na webovom sídla kupujúceho *(www.bpmk.sk).*

**8.2.** Táto dohoda má 5 strán a vyhotovuje sa v  3 rovnopisoch, z toho 1 rovnopis obdrží predávajúci a 2 rovnopisy obdrží kupujúci.

**8.3.** Túto dohodu možno meniť písomnými dodatkami podpísanými oboma zmluvnými stranami. Právne vzťahy dohodou neupravené sa riadia právom Slovenskej republiky, predovšetkým príslušnými ustanoveniami Obchodného zákonníka v platnom znení. Neúčinnosť, neplatnosť, alebo neúplnosť akéhokoľvek ustanovenia tejto dohody nemá účinok na platnosť ostatných ustanovení tejto rámcovej zmluvy. Zmluvné strany môžu nahradiť neúčinné, alebo neplatné ustanovenia zodpovedajúcou dohodou, ktorá umožní čo najlepšie naplnenie účelu tejto dohody.

**8.4.** Zmluvné strany vyhlasujú, že si túto dohodu pred jej podpísaním prečítali, jej obsahu porozumeli a na znak toho, že obsah tejto dohody zodpovedá ich skutočnej a slobodnej vôli, ju bez nátlaku podpísali. Zmluvné strany súčasne vyhlasujú, že ju podpisujú oprávnené osoby.

 **8.5.** Súčasťou tejto Rámcovej dohody sú nasledujúce prílohy:

Príloha č.1 Cenový návrh – súpis položiek tovaru pre potreby BPMK, s.r.o. Košice vrátane dopravy.

V Košiciach, dňa V Košiciach, dňa

**Predávajúci: Kupujúci:**

.............................................. ....................................................

 Bytový podnik mesta Košice, s.r.o.

 Ing. Peter Vrábel, PhD. konateľ